Osnovna škola Kneginec Gornji

Ulica učitelja Vjekoslava Kezele 7

Gornji Kneginec, 42204 Turčin

Zapisnik sa

1. skupštine školske zadruge Kneginja, Osnovne škole Kneginec Gornji, održane 31. siječnja 2018. godine s početkom u 13. 00 sati

**Prisutni na skupštini školske zadruge od strane škole (učitelji razredne i predmetne nastave OŠ Kneginec Gornji):**

- ravnatelj škole Kneginec Gornji: Miljenko Rožmarić

- Martina Goričanac (voditelj zadruge)

- Alenka Vuk

- Kristina Maričić

- Nedeljka Kresonja

- Marina Košćak

**Od strane općine Gornji Kneginec:**

- Robert Đuranec (zamjenik općinskog načelnika);

- Ivana Cvek Vidović – voditeljica Turističke zajednice općine Kneginec Gornji

**Dnevni red:**

Ad 1) Izvješće o radu školske zadruge

Ad 2) Plan rada za drugo polugodište

Ad 1) U uvodnom dijelu skupštine sve prisutne pozdravlja ravnatelj škole Miljenko Rožmarić, te zamolio voditeljicu zadruge Martinu Goričanac da iznese izvještaj o radu zadruge u prvom polugodištu 2017./2018.

Učiteljica Martina Goričanac nakon uvodnog pozdrava u obliku prezentacije podnosi izvještaj o radu školske zadruge. Istaknula je kako je zadruga počela sa radom ove školske godine uz financijsku pomoć matične škole koja je uložila početna sredstva u rad zadruge. Naglasila je kako se zadruga sastoji od 4 sekcije: eko skupine; kreativne skupine; medijske skupine te čuvari kulturne baštine.

Svaka od sekcija ima točno definiranu viziju i misiju koja je opisana u statutu osnivanja školske zadruge Kneginja. Naglašeno je kako je glavna misija školske zadruge razvijanje i njegovanje radnih navika, radnih vrijednosti i kreativnosti, stjecanje, produbljivanje i primjena znanja iz područja važnih za cjelokupan proizvodni proces, svijesti o načinima i potrebi očuvanja prirode njegovanje kulturne baštine, upoznavanje novih tehnika kreativnog izražavanja te stvaranje preduvjeta za prijenos i praktičnu primjenu znanja u životu i lokalnoj sredini.

Zadruga okuplja oko 140 učenika sa njihovim voditeljima, previđeni broji sati je: 560 sati (4 sata tjedno), a mjesto izvođenja aktivnosti je škola i šira lokalna zajednica.

Dosada je zadruga imala 3 prodaje u kojima je sakupljeno oko 3000, 00 kn – tu svotu zadruga će upotrijebiti za kupnju materijalnih sredstava za daljnji rad i funkcioniranje zadruge. Kao partnera u suradnji učiteljica Martina Goričanac vidi lokanu upravu i samoupravu općine Gornji Kneginec te lokalne gospodarske subjekte i lokalni vrtić.

Ad 2) Voditeljica zadruge Martina Goričanac istaknula je i plan rada za sljedeće polugodište (vremenski period od siječnja do lipnja) u kojima je predviđeno:

- izrada pečata i logotipa zadruge

- dogovor o suradnji s tvrtkom Biovitalis

- medijsko praćenje rada zadruge

- pripremanje klijališta

- projekt Šafran

- posjet kurijama u općini

- izrada magnetića u obliku kneginečke kule

- izrada i prodaja prigodnih predmeta za Uskrs

- izrada pisanica prirodnim tehnikama bojenja

- sijanje ljekovitog i začinskog bilja

- pikiranje ljekovitog i začinskog bilja

- medijsko praćenje rada zadruge

- ekološke aktivnosti u školi: Dan planeta Zemlje, Dan zaštita voda

- presađivanje ljekovitog bilja u okoliš škole

- medijsko praćenje rada zadruge

- obilježavanje Dana biološke raznolikosti

- izrada i prodaja prigodnih predmeta uz Dan škole

- likovni natječaj Lepi zavičaj moj

- godišnja skupština učeničke zadruge

- prezentacija rada učeničke zadruge kroz školsku godinu

Voditeljica zadruge istaknula je kako za daljnju realizaciju projekata nužno potrebna partnerska i financijska pomoć općine Gornji Kneginec, na što je zamjenik načelnika općine Gornji Kneginec, Robert Đuranec izjavio kako je općina spremna izaći ususret kako financijskom pomoću, tako i potporom u daljnjem radu zadruge.

Za neke od spomenutih projekata, voditeljica naglašava, kako bi bilo potrebno kupiti plinsku peć za keramiku te šivaće mašine kako bi se mogli realizirati projekti. Istaknuto je i kako par učiteljica ima znanja i vještine u radu sa šivaćim strojem, te će rado sudjelovati svojim znanjem i iskustvom u realizaciji projekata.

Zamjenik načelnika naglasio je kako svake godine općina raspisuje natječaje za javne potrebe u kulturi i obrazovanju te kako se škola svakako treba javiti na natječaj za dodjelu financijskih sredstava potrebnih za rad i funkcioniranje školske zadruge.

Voditeljica turističke zajednice Gornji Kneginec Ivana Cvek Vidović izrazila je želju za suradnjom u svim manifestacijama rada turističke zajednice u kojima bi se prezentirao rad i vještine zadrugara Kneginje. Spomenula je neke od manifestacijama koje organizira turistička zajednica, a u kojima bi mogla sudjelovat i zadruga: ''Poišči kaj''; ''Veseli Kneginec'', adventske i božićne manifestacije na području općine….

Voditeljica je na kraju prezentirala i logotip školske zadruge koji je izradila učenica 7.a razreda Tonka Papec. Svi sudionici skupštine izrazili su želju za daljnjom suradnjom na projektu školske zadruge Kneginja.

1. skupština školske zadruge Kneginja završila je u 14.10 sati.

Zapisničar: Marina Košćak